**Stručni ispiti**

Agencija za odgoj i obrazovanje je imenovala Osnovnu školu Tituša Brezovačkog sjedištem**Ispitnog povjerenstva** **za polaganje stručnih ispita za učitelje razredne nastave** Karlovačke i Zagrebačke županije. **Predsjednica je ispitnog povjerenstva** viša savjetnica za razrednu nastavu **Jasmina Hamer, mag.prim.educ.**(*jasmina.hamer@azoo.hr*). Ostali su članovi državnog ispitnoga povjerenstva: sveučilišni profesor izabrane metodike, Mirjana Torer, mag. prim. educ., ravnateljica škole, Marina Jozić, prof., učiteljica hrvatskoga jezika.

**Ispitni rokovi** za učitelje u osnovnim školama:
od 15. siječnja do 1. ožujka – **zimski rok**
od 15. travnja do 1. lipnja – **proljetni rok**
od 1. listopada do 15. studenoga – **jesenski rok**.

Ispit se prijavljuje **najkasnije 30 dana prije početka ispitnog roka** (u slučaju ponovnog polaganja ispita ili dijela ispita, potrebno je poslati **prijavnicu zajedno s dokazom o plaćenim troškovima**). **Dokumentacija kojom se prijavljuje stručni ispit**propisana je člankom 14. Pravilnika o polaganju stručnog ispita učitelja i stručnih suradnika u osnovnom školstvu i nastavnika u srednjem školstvu. **Prijavi je potrebno priložiti i dokaz o plaćenim troškovima.**

Ukoliko pristupnik/pristupnica treba platiti troškove stručnoga ispita, opću uplatnicu treba popuniti sljedećim podatcima:

**PRIMATELJ:**  Osnovna škola Tituša Brezovačkog, Špansko 1, 10 090 Zagreb
**IZNOS UPLATE:** vidi iznos u troškovima stručnog ispita
**IBAN ŠKOLE:** HR9623600001101273980
U pozivu na broj navedite**vaš OIB.**

Troškovi stručnog ispita su **586,00 kn**.

Troškovi stručnog ispita po dijelovima iznose:
– **pisani dio, praktični dio i usmeni dio ispita** = 586,00 kn
– **pisani dio i usmeni dio ispita** = 415,80 kn
– **praktični dio i usmeni sat** = 475,20 kn
– **usmeni dio ispita** = 237,60 kn

Na stručni ispit obvezno ponesite kopiju uplatnice.

Popis prijavljenih pristupnika za pojedini ispitni rok s naznakom datuma, vremena, mjesta i škole u kojoj će se održati stručni ispit objavljuje se na internetskoj stranici Agencije za odgoj i obrazovanje (www.azoo.hr) **najkasnije 8 dana prije početka održavanja stručnog ispita. U istom vremenu** od mentora možete saznati nastavnu temu/jedinicu za ogledni sat.